Америкэм дыкIэлъоIэ
Урысей Федерацэм тхылъымпIэ паспортхэр 2030 гъэм щызекIуэжынукъым.
Америкэм хуэдэу дыпсэунущ — ди тхылъ псори зэзыхъуэкIыну пластик картэхэр ди жып илъу.
2030 гъэм нэсыху дызыхуэкIуэнур къыдгуригъэIуащ Федеральнэ миграцэ IэнатIэм и унафэщI Ромодановский Константин. Абы и псалъэхэм ятепщIыхьмэ, а зэманым Урысейм щыIэжынукъым тхылъымпIэм къыхэщIыкIа паспорт. ЦIыху псоми иратынущ пластик картэ цIыкIухэр. Абыхэм хаухуэнэнущ цIыхум егъэщIылIа хъыбар псори къэзыIуатэ микрочипхэр. Картэр зыуэ щытыну тхылъщ, абы итынущ ИНН-р, страховой номерыр, уеблэмэ Iэпхъуамбэхэм я IэпапIэхэри. Абы зэрихъуэкIыну къыщIэкIынущ автомобиль зебгъэкIуэну узэрыхуитымкIэ тхылъри.
— Ар Iуэху щхьэхуэщ икIи абы егупсысын хуейщ, — жиIащ Ромодановскэм.
Зи гугъу тщIы картэхэр къыщIагъэкIыу щIадзэнущ 2016 гъэм. 2025 гъэ пщIондэ пластик картэри тхылъымпIэ паспортри зекIуэнущ. Электрон картэхэр дэтхэнэ цIыхуми иратынущ къызэралъхуу.
ВОЛОДИН Максим.
«Комсомольская
правда»
